**Elsősegélynyújtó**

Az elsősegélynyújtó képesítés utasszállító hajón laikus elsősegélynyújtásra jogosít.

**A képesítés megszerzésének és megtartásának feltételei:**

* betöltött 17. életév,
* érvényes hajós szolgálati könyv,
* igazolt részvétel jóváhagyott képző szerv elsősegélynyújtó képzésén,
* a jóváhagyott képző szervnél tett eredményes vizsgáról szóló igazolás, és
* három évenként ismeretfelújító képzésben történő részvétel és eredményes vizsgáról szóló igazolás.

Az elsősegélynyújtó képesítő vizsgát az e képesítésekhez szükséges ismeretek oktatására jóváhagyott képző szerv vizsgabizottsága előtt kell tenni. A képző szerv köteles vizsgálni és dokumentálni az előírt feltételeknek való megfelelést.

A meglévő elsősegélynyújtó képesítés igazolására szolgáló bizonyítvány kiállításának feltétele, a fedélzeti szolgálatra való egészségi alkalmasság igazolása.